《江淹作恨赋李白拟之余因作恨诗》
明代·皇甫汸

世事年来与愿违，春深无语对花飞。曹王座上空陈伎，襄子桥花但请衣。

镜里颜销恩宠薄，床头金尽结交稀。出师未报阴山捷，身没沙场竟不归。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。